08/01/2013 | Administración LocalMunicipal
Mugardos
Avocación de funcións

O Sr. Alcalde-Presidente do Concello de Mugardos dictou, con data 26 de decembro do actual a resolución que de seguido se transcribe: “RESOLUCION DA ALCALDIA Nº 944/2012.- Por Resolución desta Alcaldia nº. 575/2011, do 4 de xullo de 2011, delegouse por esta Alcaldía na Xunta de Goberno Local, entre outras atribucións, as competencias como órgano de contratación respecto dos contratos de obras, de suministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluidos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. (Conforme ao disposto na Disposición adicional segunda da Lei 30/2007 de Contratos do Sector Público). Tendo en conta que en data 18 de decembro de 2012 (R. E. 7.858/18.12.2012) tense comunicado por parte do concelleiro D. José Juan Roca Lorenzo, integrante da Xunta de Goberno Local deste Concello, a súa ausencia do termo municipal durante o periodo comprendido entre o 21 e o 27 de decembro de 2012, ámbolos dous inclusive, non podéndose constituír a Xunta de Goberno Local por non acadarse o número de tres membros, que é o quórum mínimo necesario establecido para a súa válida constitución no artigo 113 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Atendendo que é urxente proceder a adxudicar o contrato para “Xestión e explotación do servizo público da Escola Infantial Municipal “As Lagoas”, posto que o concesionario actual remata a prestación do servizo o día 04.01.2013. Pola presente, e ao amparo do disposto no artigo 14 da Lei 30/1992, do 26 de novembro, RESOLVO: 1º.- Avocar, para unha soa adxudicación, a competencia en matería de contratación anteriormente citada, para proceder á adxudicación do contrato para a “Xestión e explotación do servizo público da Escola Infantial Municipal “As Lagoas”. 2º- Publicar a presente resolución no Boletín Oficial da Provincia, sen prexuízo da súa efectividade dende o día seguinte ó da sinatura da mesma. E unha vez constituída polo licitador, D. FUNDACIÓN DE ESTUDIOS E ANÁLISES. (FESAN) a garantía definitiva por importe do 5% do prezo de adxudicación, esto é, 6.739,39 euros, e presentada a documentación xustificativa de estar ao corrente no cumprimento das súas obrigas tributarias e coa Seguridade Social, e tendo en conta a necesidade de prestar o servizo público da Escola Infantial Municipal As Lagoas, e a proposta formulada pola Mesa de Contratación o día 18 de decembro de 2012, e ser a oferta máis ventaxosa para o Concello, pola presente, RESOLVO: 1º.- Adxudicar o contrato de “XESTIÓN E EXPLOTACIÓN DO SERVIZO PÚBLICO DA ESCOLA INFANTIL MUNICIPAL AS LAGOAS”, a D. FUNDACIÓN DE ESTUDIOS E ANÁLISES (FESAN) CIF. Nº. G15597669, no custo de explotacion de 134.787,86 euros anuais (canon de 90.073,01 €), e que obtivo unha puntuación total de 76,2559 puntos, por ter acadado a maior puntuación, en aplicación dos criterios de valoración establecidos no prego de cláusulas administrativas que rexe a contratación, e ser a oferta máis ventaxosa para os intereses do Concello.2º.- Aprobar o gasto con cargo á partida 2012.0.230.0.47900 do orzamento vixente, prorrogado do 2011.3º.- A subvención anual a percibir polo concesionario, dacordo coa súa oferta, fíxase na contía de 90.073,01 euros/anuais, que se abonarán a mensualidade vencida por meses completos.4º.- Notificar o presente acordo aos licitadores e publicalo simultaneamente no Perfil do contratante. Asimesmo, deberá publicarse no Perfil do contratante a formalización do contrato cando ésta se produza.5º.- Que se requira ao adxudicatario para a formalización do contrato administrativo dentro do prazo de quince días hábiles, a contar do seguinte ao da notificación da presente adxudicación. Mugardos, 26 de decembro de 2012 O ALCALDE Asdo. Xosé Fernández Barcia